C 495/30
LT
Europos Sąjungos oficialusis leidinys
2022 12 29
3 langelis.
Pagrindinės sąžiningo perėjimo politikos kryptys ir priemonės atnaujintiems NEKSVP — skatinti energijos vartojimo efektyvumo didinimą, taip pat ir įperkamo socialinio būsto sektoriuje; teikti finansines paskatas ir konsultacijas asmenims, deramą dėmesį skiriant savininkų ir nuomininkų paskatų pasiskirstymui ir būsto kainų raidai; — visiems vartotojams, visų pirma pažeidžiamiems namų ūkiams, teikti pritaikytą informaciją ir konsultacijas, įskaitant skaitmeninėmis priemonėmis, kaip sumažinti energijos poreikį ir sąskaitas už energiją.
Energijos taupymo priemones nukreipti į vartojimo ir gamybos veiklą, kuriai reikia daug energijos; — suteikti energijos vartotojams daugiau galimybių palengvinant prieigą prie atsinaujinančiųjų išteklių energijos, supaprastinant leidimų išdavimo procedūras ir toliau plėtojant apsirūpinimo per piliečių ir atsinaujinančiųjų išteklių energijos bendruomenes galimybes, kartu vykdant kampanijas, kuriose ypatingas dėmesys skiriamas pažeidžiamoms grupėms ir vartotojams, gyvenantiems kaimo ir atokiose vietovėse (pvz., ES atokiausiuose regionuose (40)); — tiesioginėmis paramos priemonėmis ir plėtojant reikiamą infrastruktūrą užkirsti kelią darniojo transporto problemoms, įskaitant įperkamumą pažeidžiamų namų ūkiams; — remti galimybes gauti kokybišką darbą, visų pirma pasitelkiant viešąsias užimtumo tarnybas, specialiai pritaikytą pagalbą ieškant darbo ir kitas aktyvios darbo rinkos politikos priemones (pavyzdžiui, mokymosi kursus, įdarbinimo ir pereinamojo laikotarpio paskatas, tikslines ir terminuotas įdarbinimo programas, pameistrystės ir kokybiškų stažuočių rėmimo programas); — skatinti darbo vietų kūrimą ir verslumą žaliosios veiklos srityje, pavyzdžiui, pasitelkiant finansines ir nefinansines priemones, užtikrinant prieinamą paramą nepakankamai atstovaujamoms ir pažeidžiamoms grupėms bei skatinant propaguoti žaliuosius sutarties skyrimo kriterijus verslininkams; — suteikti žmonėms tinkamų įgūdžių, kad jie galėtų dirbti kokybiškose darbo vietose, ir spręsti darbo jėgos trūkumo problemą, susijusią su žaliąja ir skaitmenine pertvarka, skatinant: 1) įtraukų švietimą ir mokymą, atsižvelgiant į įgūdžių prognozes ir pasitelkiant suinteresuotųjų subjektų partnerystes, kaip numatyta Įgūdžių pakte (41); 2) pameistrystės, mokamų stažuočių ir darbo stebėjimo programų schemas; 3) suaugusiųjų mokymą, skirtą kvalifikacijai kelti ir persikvalifikuoti, pavyzdžiui, per individualiąsias mokymosi sąskaitas (42), visuotinai pripažintus kursus arba prisijungimą prie ES įgūdžių pakto (43); — užtikrinti subalansuotas ir lygias galimybes įgyti išsilavinimą ir įsidarbinti visais lygmenimis ir visuose sektoriuose, pavyzdžiui, mažinant dabartinę lyčių nelygybę, kuri iki šiol buvo būdinga STEM studentams ir energetikos sektoriui; — užtikrinti teisingas mokesčių ir išmokų sistemas bei socialinę apsaugą, kad būtų remiami labiausiai paveikti žmonės ir namų ūkiai, visų pirma pažeidžiamiausi asmenys, be kita ko, taikant: 1) tikslinę ir laikiną tiesioginę paramą pajamoms, kuri papildytų investicines priemones, 2) mokesčių naštą perkeliant nuo darbo pajamų į žaliuosius tikslus ir 3) teikiant novatoriškas perėjimo iš vienos darbo vietos į kitą schemas, kad būtų užtikrintas pajamų saugumas pereinamuoju laikotarpiu darbo rinkoje.
(40) ES yra devyni atokiausi regionai, esantys Atlanto vandenyno vakaruose, Karibų jūros baseine, Amazonės miškuose ir Indijos vandenyne.
Iš viso juose gyvena 4,8 mln. gyventojų.
Atokiausi regionai yra salos, salynai ir viena sausumos teritorija (Prancūzijos Gviana), kurie nėra Europos žemyninio tinklo dalis.
Vadovaudamosi Valdymo reglamento 5 straipsnio 1 dalies e punkto iv papunkčiu valstybės narės, nustatydamos atsinaujinančiosios energijos tikslus, turėtų atsižvelgti į geografines, aplinkos ir gamtines kliūtis, įskaitant nesujungtų zonų ir regionų kliūtis.
(41) https://pact-for-skills.ec.europa.eu/index_en.
(42) Tarybos rekomendacija dėl individualiųjų mokymosi sąskaitų.
(43) Taip pat žr.
JRC ataskaitą, Czako V. Skills for the clean energy transition (liet.
Įgūdžiai, reikalingi perėjimui prie švarios energijos), Europos Sąjungos leidinių biuras, Liuksemburgas, 2022 m., JRC129676.